રાહુલ ગાંદીએ વડાપ્રધાન નરેન્દ્ર મોદીના ફિટનેસ વીડિયોની મજાક ઉડાવતા કહ્યું કે, ‘શું તમે પીએમનો ફિટનેસ વીડિયો જોયો? આ હાસ્યાસ્પદ છે… મારો અર્થ… એ વિચિત્ર છે… આ માનસિક દેવાળીયાપણું છે.’ આ દરમિયાન એ ટેબલ પર પૂર્વ રાષ્ટ્રપતિ પ્રણવ મુખર્જી અને પ્રતિભા પાટિલ પણ ઉપસ્થિત હતા. તે પછી રાહુલ ગાંધી સીતારામ યેચુરી તરફ ફર્યા અને તેમને પીએમને ટક્કર આપવા માટે તેમનો વીડિયો ઉતારવા કહ્યું. તેના પર ટીએમસી નેતા દિનેશ ત્રિવેદી, બીએસપી નેતા સતીશ ચંદ્ર મિશ્રા અને ડીએમકે નેતા કનીમોઝી જોરથી હસી પડ્યા. પૂર્વ રાષ્ટ્રપતિ પ્રણવ મુખર્જી, પ્રતિભા પાટિલ અને પૂર્વ ઉપરાષ્ટ્રપતિ હામિદ અંસારી ચૂપચાપ આ વાતચીત સાંભળી રહ્યા હતા.